钦定古今图书集成/明伦汇编/官常典/第741卷 > 魏镜
## 钦定古今图书集成/明伦汇编/官常典/第741卷 > 魏镜

按《明外史杜槐传》：槐时又有魏镜者，亦慈谿人。生有
膂力，善格斗。倭犯慈谿，知县曹本率众御于鸣鹤场，
兵败，镜负本脱走。追者渐近，语本曰：“贼追及，必甘心
于公。今镜反斗，公速匿他所，镜死公可以免。”于是奋
勇冲杀数贼，贼愤甚，合围击之，伤镜额，镜犹瞋目力
斗，竟死之。令得遁去，洒泣为文祭之。